Marco Kartodikromo

Marco Kartodikromo (Cepu, Blora, 1890 – Boven Digoel, 18 Maret 1935Soe Hok Gie, "Mas Marco Kartodikromo", Zaman Peralihan, Yayasan Bentang Budaya, 1995) atau tanamo sabagao Mas Marco adolah panulih jo jurnalis Indonesia.

Lahia dari kaluarga golongan priayi di Blora, Hindia Belanda, karajo patamo Kartodikromo adolah di parkeretaapian nasional. Dek muak jo rasisme nan bakambang di sinan, pado tahun 1911 inyo pindah ka Bandung dan manjadi wartawan di Medan Prijaji. Tahun barikuiknyo inyo pindah ka Surakarta dan bakarajo ka duo media publikasi, Saro Tomo jo Doenia Bergerak; inyo segera mulai manulih dalam bagian penting malawan pamarentah kolonial Balando, nan manyebabkan panangkapan terhadap dirinyo. Sasudah periode sabagai koresponden di Balando, Kartodikromo taruih malanjuikan kagiatan jurnalisme jo kritik terhadap pamarentahan; inyo juo manulih babarapo potongan-potongan novel fiksi. Terlibat jo Partai Komunis Indonesia, sasudah pambarontakan kumunih 1926 nan dipimpin Kartodikromo, inyo dibuang ka kamp panjaro Boven-Digoel di Papua. Inyo maningga di kamp tersebut dek panyakik malaria pado tahun 1932.

Kartodikromo, nan labiah suko manulih dalam bahaso Melayu, bereksperimen jo frasa-frasa baru pado maso panerbit milik negara Balai Pustaka bausaho untuak mambakukan bahaso. Manuruik kritikus sastra Bakri Siregar, inyo adolah panulih Indonesia patamo nan sacaro tabukak mangkritik pamarentah kolonial Balando jo bantuak tradisional feodalisme nan dipraktikkan di negara itu. Untuak kritik vokal iko, pamarentah Balando mancacek inyo sabagai urang "gilo" nan dapek mamicu karusuhan antaro panduduak asli. Kartodikromo surang adolah urang nan paliang produktif dalam manghasilkan “bacaan liar”. Karya-karya Mas Marco Kartodikromo babarapo di antaronyo yaitu, Sair Rempah-rempah nan tabik di Semarang pado tahun 1918 jo Syair Sama Rasa Sama Rata nan tabik di surek kaba Pantjaran Warta tahun 1917. Kudiam Babad Tanah Djawi nan dimuek di jurnal Hidoep tahun 1924-1925.

 Karya 
Karya-karya nan tanamo adalah:
 Mata Gelap, nan tardiri dari tigo jilid nan ditabikan di Bandung pado 1914
 Student Hidjo ditabikan tahun 1918
 Matahariah ditabikan tahun 1919Agung Dwi Hartanto, "Marco Kartodikromo, Pemikiran, Peranan, dan Karya-karya Lengkapnya", Yogyakarta: Indonesia Boekoe, 2009.
 Rasa Mardika ditabikan tahun 1918 kudian dicetak ulang pado tahun 1931 di Surakarta.
 Sair Rempah-rempah tabik di Semarang pada 1918
 Sair Sama Rasa Sama Rata tabik di surek kaba Pantjaran Warta tahun 1917
 Babad Tanah Djawi nan dimuek di jurnal Hidoep, tahun 1924-1925.
 Kromo Bergerak (1924; drama panggung)

 Catatan panjaleh 

 Rujuakan 

 Bacaan lanjuik 









Kategori:Aktivis Indonesia
Kategori:Tokoh dari Blora
Kategori:Wartawan Indonesia
Kategori:Tokoh Jawa Tengah
Kategori:Tokoh Jawa
Kategori:Tokoh komunis Indonesia